மாநில சுயாட்சிக்காக அவரது குரல் எப்போதுமே ஓங்கி ஒலித்தது. மாநிலத்தில் சுயாட்சி, மத்தியில் கூட்டாட்சி என்ற முழக்கத்தைத் தொடர்ந்து வலியுறுத்தி வந்தார். இதற்காக இந்தியாவிலேயே வேறு எந்த மாநில முதல்வரும் செய்யாத, செய்யத் துணியாத ஒரு காரியத்தையும் செய்தார். அதுதான் மத்திய, மாநில அரசுகளின் உறவைத் தெளிவாக்க 1969 இல் நீதிபதி ராஜமன்னார் தலைமையில் குழுவை உருவாக்கியது. அந்தக் குழு முன்வைத்த கருத்துக்கள் தேசிய அளவில் பெரும் விவாதத்தை ஏற்படுத்தியது. இந்திரா காந்தி 1975 ஜூன் 25 அன்று நெருக்கடி நிலையை அறிவித்தபோது அதற்கு எதிராக ஜெயப்பிரகாஷ் நாராயணனுடன் இணைந்து குரல் கொடுத்தார். மனோன்மணீயம் பெ.சுந்தரனார் எழுதிய ‘நீராரும் கடலுடத்த’ என்ற பாடலை தமிழ்த்தாய் வாழ்த்தாக்கினார்.